Tempada 2015/16 do Deportivo da Coruña

Durante a tempada 2015–16 o Deportivo da Coruña competiu na Primeira División (afrontando a súa 44ª campaña na máxima categoría), logrando o 15.º posto na clasificación. Tamén competiu na Copa do Rei, alcanzando os oitavos de final.

 Resumo da tempada 
 Xuño 
O 3 de xuño o club anunciou a renovación de Manu Sotelo por catro tempadas, adestrador de porteiros desde a campaña 2013–14.  Ese mesmo día anunciouse que o equipo realizará a concentración de pretempada, entre o 6 e o 17 de xullo, nas instalacións do Hotel Golf Balneario de Guitiriz. 

O 4 de xuño anunciouse que o club e Meliá Hotels renovaban a súa vinculación unha campaña máis, con descontos para o club e os socios.  Horas máis tarde anunciouse que a lista de convocados por Víctor Sánchez para iniciar a pretempada o 2 de xullo son: Germán Lux, Álex Bergantiños, Pablo Insua, Haris Medunjanin, Juan Domínguez, Fabricio, Laure, Luisinho, Albert Lopo, Diego Seoane, Saúl e Luis Fernández.

O 19 de xuño o club anunciou a fichaxe do defensa Fernando Navarro por dúas tempadas, con opción a outra terceira, logo de desvincularse do Sevilla FC. 

O 20 de xuño anunciouse a renovación de Albert Lopo por un ano máis, con opción a dous segundo obxectivos. 

O 26 de xuño anunciouse a fichaxe do defensa central Alejandro Arribas, procedente do Sevilla FC, firmando por tres tempadas, con opción a catro. 

O 30 de xuño o club anunciou a reincorporación do dianteiro catalán Oriol Riera (logo da cesión de xaneiro a xuño), procedente do Wigan Athletic FC, firmando por tres campañas en propiedade polo Deportivo. 

 Xullo 
O 6 de xullo anunciouse a incorporación do centrocampista Luis Alberto Romero, cedido por unha tempada polo Liverpool FC, converténdose na terceira fichaxe do club coruñés. 

O 16 de xullo anunciouse unha nova cesión do lateral Juanfran Moreno, esta vez procedente do seu novo club, o Watford FC. Chega cedido por unha tempada. 

O 22 de xullo o club anunciou un acordo co Benfica para unha nova cesión de Sidnei, por unha campaña. 

O 23 de xullo o club deu a coñecer un novo acordo para o financiamento de toda a súa débeda, quedando fixada coas entidades bancarias nun importe total de 14 millóns de euros, cuxo vencemento final queda fixado na tempada 2031–32. Engade que, en total, a débeda privilexiada reduciuse nos últimos 18 meses nun total de 12,2 millóns de euros. 

O 24 de xullo anunciouse a fichaxe do centrocampista Cani, firmando por unha temporada, logo de desvincularse do Villarreal CF. 

O 27 de xullo firmou por 4 tempadas o centrocampista coruñés Pedro Mosquera, logo de desvincularse do Elche CF. 

 Agosto 
O 2 de agosto o club presentou o seu Código Ético, que recolle as obrigas que deben ter as persoas que representan o club. Artéllase nunha serie de protocolos internos. 

O 3 de agosto anunciouse a fichaxe do centrocampista arxentino Fede Cartabia, cedido por unha campaña polo Valencia CF. 

O 6 de agosto o club anunciou a contratación do centrocampista francés Fayçal Fajr, cedido por un ano polo Elche CF, con dous anos máis no suposto de que o club ilicitano non retorne a Primeira División. 

O 7 de agosto anunciouse unha nova cesión para o dianteiro burelao Luis Fernández, marchando durante unha tempada ao SD Huesca. 

O 8 de agosto anunciouse a cesión do xogador do filial Samuel Piette durante unha tempada ao Racing de Ferrol, de Segunda División B.  Horas máis tarde anunciouse a rescisión do contrato do mediocentro portugués, tamén do filial pero tendo debutado co primeiro equipo, Paulo Teles. 

O 12 de agosto, tras varias semanas de negociacións, anunciouse a contratación do mediocampista coruñés Lucas Pérez cun contrato por catro tempadas. A súa fichaxe, en propiedade, supuxo un desembolso de 1.500.000 euros para o club branquiazul. 

O 15 de agosto o club anunciou a cesión do central arzuán Pablo Insua, por unha tempada, no CD Leganés, de Segunda División. 

O 23 de agosto anunciouse un novo amigábel para o 2 de setembro contra o CD Lugo, esta vez en Riazor, e con motivo Memorial Moncho Rivera (organizado polo club coruñés Victoria CF) en beneficio da Cociña Económica da cidade. 

O 24 de agosto anunciouse a contratación do porteiro asturiano Manu Fernández, volvendo de novo á disciplina deportivista logo de catro anos, fichando por unha tempada.  Horas máis tarde o club anunciou a contratación do atacante uruguaio Jonathan Rodríguez, cedido por unha tempada polo SL Benfica, que xa pasara recoñecemento médico días atrás. 

O 31 de agosto o club anunciou a cesión de Bicho, cedido a anterior campaña no FC Barcelona B, ao CD Leganés, de Segunda División. Igualmente, a entidade branquiazul anunciu a saída do tamén xogador do filial Álvaro Queijeiro, cedido por unha campaña ao Pontevedra CF, de Segunda División B. 

 Setembro 
O 1 de setembro o club anunciou que pagara toda a débeda prevista para a tempada 2015–16, unha cantidade que ascende a 3.169.861,80 euros máis 99.177,59 de xuros. 

O 2 de setembro disputouse o XVII Memorial Moncho Rivera (anunciado o 23 de agosto), que se saldou con vitoria deportivista fronte o CD Lugo nos penaltis, logo de empatar o partido (2–2). Co fin benéfico do encontro, lográronse recadar 27.215 euros para a Cociña Económica da Coruña. 

O 4 de setembro foi presentado o centrocampista arxentino Jonás Gutiérrez, que firmou por unha tempada polo club coruñés, logo de desvincularse do Newcastle United FC tras o mercado estival.  Horas máis tarde, o club anunciou a renovación de Álex Bergantiños e Laure Sanabria, até xuño de 2018. 

O 8 de setembro o club anunciou o falecemento de Madriles, porteiro branquiazul na década de 1950. 

O 27 de setembro o club anunciou un acordo de patrocinio cos comentaristas chineses "La Liga es divertida". Así, durante unha tempada, verase ese slogan nos pantalóns dos xogadores, en caracteres orientais. A presentación fíxose ao saltar o equipo ao terreo de xogo antes da xornada 6, incluíndose unha pancarta en chinés na que o club felicitou a festa nacional chinesa a todos os seareiros chineses que seguen a Liga. 

 Outubro 
O 7 de outubro o club deu a coñecer o programa "Destino Riazor", polo cal facilitará o desprazamento a Riazor de socios, peñistas, e seareiros en xeral desde distintos puntos da provincia e do territorio galego, mediante unha rede de rutas en autocar. Estas inícianse en Fisterra, Santiago de Compostela, Cedeira, Verín, Lugo e Pontevedra, con diversas paradas durante o traxecto.  Dous días máis tarde anunciarían dous traxectos máis (desde Muros e Ribadeo, respectivamente), facendo así un total de oito rutas.

 Novembro 
O 11 de novembro o club anunciou un partido amigable en Melgaço contra o FC Paços de Ferreira o venres día 13, nunha fin de semana de parón ligueiro por partidos das seleccións nacionais.  O encontro rematou en empate (0–0). 

O 21 de novembro disputouse en Riazor o primeiro derbi galego da tempada, con victoria deportivista (2–0).  Durante o transcurso do partido, un seareiro faleceu tras sufrir un paro cardíaco. 

 Decembro 
O 2 de decembro anunciouse que a FIFA estimara as alegacións formuladas polo club á demanda presentada por Roderick Miranda, nas que esixía 213.750 euros netos dunha suposta débeda, inadmitindo así a pretensión do xogador.  Este mesmo día debutou o equipo na edición 2015–16 da Copa do Rei, nunha victoria a domicilio contra o UE Llagostera (1–2). Neste partido estreáronse esta campaña co equipo o meta Manu Fernández, o defensa Saúl García, o mediocampista Haris Medunjanin e os canteiráns Róber Suárez e Miguel Filipe Nunes Cardoso.

O 3 de decembro o club celebrou unha xunta xeral de accionistas, onde se deu a coñecer que a débeda da entidade elévase a 106 millóns de euros (dos cales 63 millóns son coa Axencia Tributaria). Conseguiuse reducir o déficit patrimonial en 7 millóns de euros (sendo este actualmente de 90 millóns), e sacando un beneficio de 6 millóns de euros tras a tempada 2014–15.  Con todo, as contas e o orzamento para a tempada 2015–16 foron aprobados por máis do 93% dos accionistas.  Ademais, anunciouse a creación, para a seguinte tempada, dun equipo feminino. 

O 4 de decembro o meta Fabricio Agosto foi operado con éxito no seu xeonllo esquedo, logo dunha recaída na súa lesión.  Estará de baixa uns seis ou sete meses. 

O 10 de decembro o club anunciou que a Audiencia Provincial da Coruña desestimou a reclamación do asesor xurídico do anterior Consello de Administración, Germán Rodríguez Conchado, na que demandaba a cantidade de 616.792,02 euros en concepto de honorarios correspondentes a procedementos xudiciais e administrativos durante o ano 2013. 

O 24 de decembro anunciouse a cesión do defensa Saúl García, sen minutos en liga, ao CD Tenerife até o final da temporada. 

 Xaneiro 
O 4 de xaneiro foi presentado o porteiro internacional croata Stipe Pletikosa como novo xogador do Deportivo. Xogará co dorsal número 13 (en substitución do mancado Fabricio) e firmou por unha campaña con opción a outra máis. 

O 7 de xaneiro o club informou da incorporación do centrocampista catalán Pol Calvet para reforzar o equipo filial, por unha tempada con opción a máis. 

O 8 de xaneiro, debido a un forte temporal, apareceron asolagadas diversas zonas do estadio de Riazor, ocasionando importantes estragos. 

O 20 de xaneiro o Comité de Competición decidiu anular a tarxeta amarela que recibira Pedro Mosquera, no partido fronte á Real Sociedad en Anoeta e que rematou en empate (1–1). 

O 29 de xaneiro o club anunciou un acordo con Haris Medunjanin para a rescisión do seu contrato. 

 Marzo 
O 2 de marzo produciuse o debut na portería do croata Stipe Pletikosa, cunha derrota a domicilio fronte o Athletic Club (4–1). 

 Abril 
O 6 de abril o club anunciou a renovación de Germán Lux (por unha tempada) e Celso Borges (por tres tempadas, con opción a unha máis). 

O 12 de abril o club lamentou o pasamento do ex xogador Guillermo Muñoz "Hallulla" (que militou entre 1973 e 1978 no Deportivo), finado en Chile o día anterior. 

 Maio 
O 8 de maio o equipo certificou a permanencia a falta dunha xornada, logo de vencer o Villarreal CF a domicilio (0–2), tras seis xornadas sen coñecer a victoria. 

O 9 de maio o club anunciou que imporá a súa máxima distinción, a insignia de ouro e brillantes, a Arsenio Iglesias nun acto que terá lugar no descanso do derradeiro partido de liga, fronte o Real Madrid en Riazor.

O 12 de maio o representante de Luisinho ofreceu unha rolda de prensa onde acusou a Víctor Sánchez del Amo de "querer destruír" a carreira do xogador, logo de varias xornadas afastado do equipo por decisión técnica, alegando motivos persoais entre eles. Indicou que todo ocorreu tras unha liorta nun adestramento entre Lucas Pérez e Oriol Riera, na que se propiciou un enfrontamento entre Luisinho e Víctor. Ademais, engadiu que o adestrador manipulou o equipo de xogadores en contra do lateral.

Nun ambiente moi turbado (onde tamén se afastou do grupo a Albert Lopo por decisión técnica), e con declaracións por parte de diversos xogadores do equipo, o 13 de maio Víctor Sánchez ofreceu unha extensa rolda de prensa na que informou que o xogador catalán fora afastado por "negarse a adestrar en dúas ocasións" e supoñéndolle un "comportamento bipolar" dependendo de se ibar xogar ou non. Centrándose no caso de Luisinho informou que, xa estando advertido polo club do seu "comportamento conflictivo", os problemas comezaron no segundo partido no que contou con el, na tempada 2014–15, repetíndose posteriorme en diversas ocasións. Lembrou o incidente deste con Alejandro Arribas durante un adestramento (e a posterior suspensión de catro días a Luisinho por parte do club) e louvou o seu bo comportamento a partir dese incidente. Porén, segundo empeza a non entrar nos cadros de xogadores indicou que a súa actitude cambia e que chegou a "ameazar o adestrador dicindo que tiña que xogar, e que senón, íalle crear moitos problemas". Tras o mencionado incidente entre Lucas e Oriol, a finais de abril, abríuselle un novo expediente por "faltar ao respecto ao adestrador, compañeiros e director deportivo". Finalmente, Víctor engadiu que "a estes xogadores déuselles moitas  oportunidades de reaccionar, tanto que até o grupo sentiuse ofendido".

O 16 de maio o equipo pechou a temporada cunha derrota fronte o Real Madrid en Riazor (0–2). No descanso, Arsenio Iglesias foi homenaxeado coa insignia de ouro e brillantes, máxima distinción do club, e foi nomeado "lenda branquiazul".

O 19 de maio a Comisión Antiviolencia anunciou unha multa de 30.000 euros para o Deportivo por ter colaborado cos Riazor Blues na venda de entradas e facilitar o desprazamento desta peña no encontro contra o Celta de Vigo. Horas máis tarde, o club lamentou o pasamento do ex xogador Manuel Quevedo "Pantaleón", ocorrido en Madrid o día anterior.

 Material deportivo 
O equipamento do Deportivo foi proporcionado por Lotto e os patrocinadores foron Estrella Galicia e Abanca.

 Mercado de fichaxes 
 Altas 
DataPos.NomeProcedenciaPrezo19 de xuño de 2015DEF Fernando Navarro SevillaLibre26 de xuño de 2015DEF Alejandro Arribas Sevilla Libre30 de xuño de 2015DIA Oriol Riera Wigan AthleticLibre6 de xullo de 2015MED Luis Alberto Romero LiverpoolCesión16 de xullo de 2015DEF Juanfran Moreno WatfordCesión22 de xullo de 2015DEF Sidnei Rechel BenficaCesión24 de xullo de 2015MED Cani VillarrealLibre27 de xullo de 2015MED Pedro Mosquera ElcheLibre3 de agosto de 2015MED Fede Cartabia ValenciaCesión6 de agosto de 2015MED Fayçal Fajr ElcheCesión12 de agosto de 2015MED Lucas Pérez PAOK1.500.000 €24 de agosto de 2015POR Manu Fernández AlavésLibre24 de agosto de 2015DIA Jonathan Rodríguez BenficaCesión4 de setembro de 2015MED Jonás Gutiérrez Newcastle UnitedLibre4 de xaneiro de 2016POR Stipe Pletikosa RostovLibre

 Baixas 
DataPos.NomeDestinoPrezo20 de xullo de 2015DEF Diego Seoane PonferradinaLibre31 de xullo de 2015DIA Dani Iglesias AlavésLibre7 de agosto de 2015DIA Luis Fernández HuescaCesión8 de agosto de 2015MED Samuel Piette Racing de FerrolCesión8 de agosto de 2015MED Paulo TelesRescisiónLibre15 de agosto de 2015DEF Pablo Insua LeganésCesión31 de agosto de 2015MED Bicho LeganésCesión31 de agosto de 2015MED Álvaro Queijeiro PontevedraCesión24 de decembro de 2015DEF Saúl García TenerifeCesión29 de xaneiro de 2016MED Haris Medunjanin Maccabi Tel AvivLibre

 Xogadores 
No.Pos.Nac.NomeLigaCopaTotalDisciplinaAppsGolesAppsGolesAppsGoles13px17px13px1PORGermán Lux290002905 12DEFManuel Pablo302050  3DEFFernando Navarro350003505 4MEDÁlex Bergantiños222202423 5MEDPedro Mosquera3703040010 6MEDCani180101902 7MEDLucas Pérez36171037174 9DIAOriol Riera222312533 10MEDJuan Domínguez504191  11MEDJuanfran Moreno351003514 12DEFSidnei Rechel330003302 13PORStipe Pletikosa200020  14DEFAlejandro Arribas312003129115DEFLaure Sanabria230302606 16DEFLuisinho Correia200302305217MEDFederico Cartabia263312945 19MEDFayçal Fajr385304153 20DIAJonathan Rodríguez130301602 21MEDLuis Alberto Romero296203163 22MEDCelso Borges243002431123DEFAlbert Lopo100411416 24MEDJonás Gutiérrez150201702 25PORManu Fernández80401202 27DEFRóber Pier304070  28MEDÓscar Pinchi001010  30MEDMiguel Filipe Nunes Cardoso3040701 

 Deixaron o equipo 
No.Pos.Nac.NomeLigaCopaTotalDisciplinaAppsGolesAppsGolesAppsGoles13px17px13px13PORFabricio Agosto000000  18DEFSaúl García002020  8MEDHaris Medunjanin002020  

 Clasificación 

|rowspan=3 |Clasificación para a fase de grupos da UEFA Champions League

|rowspan=1 |Clasificación para a rolda previa da UEFA Champions League

|rowspan=2 |Clasificación para a fase de grupos da UEFA Europa League

|rowspan=1 |Clasificación para a fase de grupos da UEFA Champions League

|rowspan=10 |

|rowspan=3 |Descenso a Segunda División

|}

 Partidos 

 Pretempada e amigables 

 Primeira División 

 Copa do Rei 

 1/16 de final 

 1/8 de final 

 Notas 

2015
Categoría:Fútbol en 2015
Categoría:Fútbol en 2016